Eron kosmik apparatlar tashuvchi raketani muvaffaqiyatli sinovdan o‘tkazdi

Eron “Semurg‘” tashuvchi raketasining muvaffaqiyatli sinovlarini o‘tkazdi. U fazoga sun’iy yo‘ldosh uchirishga mo‘ljallangan, deb xabar beradi “TASS”.

“Semurg‘” 250 kilogrammgacha bo‘lgan uskunalarni 500 kilometr balandlikka olib chiqishi mumkin.
2010-yili Eron prezidenti Mahmud Ahmadinajod Eron 2024-yilga kelib fazona odam uchirishni rejalashtirayotganini bildirgan edi. Ammo keyinchalik u parvoz muxlati 2019-yilga ko‘chirilganini aytgan edi.
Eronning birinchi tadqiqot sun’iy yo‘ldoshi “Umid” uskunasi edi. U orbitada uch oy bo‘lib, missiyani muvaffaqiyatli bajardi va Yerga 2009-yil 25-aprelida qaytdi.
“Umid”dan so‘ng “Tulu’”, “Misboh-2” va “Navid” apparatlari uchirildi.